รายการระหว่างกัน

11.1 การเปิดเผยข้อมูลรายการระหว่างกัน มีดังนี้

+-----------+-------------------+---------+-------+-------------------+
| บริษัทที่     | ลักษณะ             | ประเภท  | มูลค่า  | ความจำเป็นและ      |
|           |                   |         |       |                   |
| เกี่ยวข้องกัน | ความสัมพันธ์         | รายการ  | ร     | ความสมเหตุสมผล     |
|           |                   |         | ายการ |                   |
|           |                   |         |       |                   |
|           |                   |         | (ล้า   |                   |
|           |                   |         | นบาท) |                   |
+-----------+-------------------+---------+-------+-------------------+
| 1. บมจ.   | ถือหุ้นร่วมกันใน บจก.  | ธุรกิจปกติ | 15.4  | บมจ. เอื้อวิทยา      |
| ปิคนิค      |                   |         |       | ซึ่งเป็นย่อย          |
|           | เอ็นเนซอล          | - ขาย   |       |                   |
| คอร์ปอเรชั่น | ซึ่งเป็นบริษัทร่วม      |         |       | ขายสินค้าให้กับ บมจ.  |
|           |                   |         |       | ปิคนิค              |
| (PICNI)   | - EWC ถือหุ้น 35%    |         |       |                   |
|           |                   |         |       | คอร์ปอเรชั่น         |
|           | - PICNI ถือหุ้น 65%  |         |       | โดย               |
|           |                   |         |       | คิดราคาตามราคาตลาด |
+-----------+-------------------+---------+-------+-------------------+
| 2. บจก.   | เป็นบริษัทที่เกี่ยวข้องกับ | เช่าอสังห | 4.4   | บริษัทและบจก.       |
| เจเจ      | บมจ. ปิคนิค         | าริมทรัพย์ |       | ระยองไวร์          |
|           | คอร์ปอเรชั่น         | (สัญญา≤  |       |                   |
| แลนด์      |                   | 3 ปี)    |       | อินดัสตรีส์           |
|           |                   |         |       | ซึ่งเป็นบริษัทย่อย      |
| เดเ       |                   | - ค่าเช่า |       |                   |
| วลลอปเม้นท์ |                   |         |       | เช่าสำนักงานกับบจก.  |
|           |                   |         |       | เจเจ แลนด์         |
|           |                   |         |       | เดเวลลอปเม้นท์      |
|           |                   |         |       | เป็นระยะเวลา 3 ปี   |
|           |                   |         |       | โดย               |
|           |                   |         |       | คิดราคาตามราคาตลาด |
+-----------+-------------------+---------+-------+-------------------+

ความจำเป็นและความสมเหตุสมผลของรายการระหว่างกัน

รายการระหว่างกันในปีที่ผ่านมาทั้งหมดเป็นไปเพื่อการดำเนินธุรกิจตามปกติของบริษัท
โดยมีนโยบายในการทำรายการดังกล่าวเพื่อประโยชน์สูงสุดของบริษัท
ทั้งด้านนโยบายการกำหนดราคาโดยพิจารณาจากราคาตลาดหรือเป็นไปตามสัญญาที่ได้ตกลงกันไว้เป็นสำคัญ

2.  มาตรการหรือขั้นตอนของการอนุมัติการทำรายการระหว่างกัน

สำหรับรายการระหว่างกันในอนาคตที่เกิดขึ้นระหว่างบริษัท บริษัทย่อย บริษัทร่วม
หรือบริษัทที่เกี่ยวข้อง เช่น การกู้ยืมเงิน เป็นต้น
บริษัทมีนโยบายให้คณะกรรมการตรวจสอบของบริษัท
เป็นผู้พิจารณาและให้ความเห็นต่อรายการดังกล่าว อย่างไรก็ตาม
การทำรายการดังกล่าวในอนาคตขึ้นอยู่กับเหตุผลและความจำเป็นของบริษัท
ซึ่งการรับและจ่ายค่าตอบแทนระหว่างกันจะต้องเป็นไปตามราคาตลาด ยุติธรรม
และคณะกรรมการตรวจสอบของบริษัทจะเป็นผู้ให้ความเห็นต่อการทำรายการดังกล่าว
โดยคณะกรรมการตรวจสอบจะพิจารณาความเหมาะสมและนำราคาตลาดของผู้อื่นมาเปรียบเทียบกับของบริษัทด้วย

สำหรับรายการระหว่างกันที่อาจเกิดขึ้นในอนาคตนั้น
คณะกรรมการบริษัทจะต้องปฏิบัติตามระเบียบต่างๆ ที่ได้กำหนดขึ้น
และกรรมการจะต้องไม่อนุมัติรายการใดๆ ที่ตนหรือบุคคลที่อาจมีความขัดแย้งทางผลประโยชน์
ในลักษณะอื่นใดกับบริษัทและหรือบริษัทย่อย
และจะต้องเปิดเผยรายการดังกล่าวต่อคณะกรรมการบริษัทเพื่อให้คณะกรรมการบริษัทพิจารณา
ซึ่งบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ
ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายไปซึ่งทรัพย์สินของบริษัทและหรือบริษัทย่อย

3.  นโยบายและแนวโน้มในการทำรายการระหว่างกันในอนาคต

เนื่องจากรายการระหว่างกันที่เกิดขึ้นเป็นรายการที่ดำเนินไปตามธุรกิจปกติ
ซึ่งยึดถือความสมเหตุสมผลโดยคำนึงถึงความเหมาะสมในเงื่อนไข
และเป็นราคาตลาดซึ่งสามารถเปรียบเทียบได้กับราคาที่เกิดขึ้นกับบุคคลภายนอก ทั้งนี้
บริษัทได้ให้คณะกรรมการตรวจสอบพิจารณาตรวจสอบ และให้ความเห็นถึงความเหมาะสมของราคา
และความสมเหตุสมผลของการทำรายการระหว่างกัน
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะได้ให้ผู้เชี่ยวชาญอิสระ หรือผู้สอบบัญชีของบริษัท
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้
บริษัทเปิดเผยรายการระหว่างกันที่เกิดขึ้นไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท
ตามมาตรฐานการบัญชีที่รับรองโดยทั่วไป